《梦访友生》
宋代·林之奇

少年结客长安城，妄喜纵酒一章程。
支离老去一茅屋，枕书卧闻长短更。
友生相望止百里，寒夜寥间无微声。
梦中乘兴辄见戴，剡溪聊尔扁舟行。
觉来蘧蘧一榻上，不用僮仆争篱迎。
吹灯弄笔欲书寄，窗前白月方亭亭。

作者简介：（1112—1176）宋福州侯官人，字少颖，号拙斋，世称三山先生。高宗绍兴二十一年进士。累官校书郎。时朝廷欲令学者参用王安石《三经义》之说，之奇言此书为邪说。后由宗正丞提举闽舶，奉祠家居。吕祖谦曾从之学。卒谥文昭。有《尚书集解》、《拙斋集》、《观澜集》等。